**TDK pályamunkák formai és tartalmi ajánlásai**

**1. A pályamunka és az előadás nyelve:**

Az Intézményi Tudományos Diákköri Konferenciára (ITDK) magyar és angol nyelvű pályamunkával lehet nevezni. A magyar anyanyelvű hallgatóknak idegen nyelvű pályamunka esetében is magyarul és angolul kell rezüméjüket benyújtaniuk.

Az ITDK-ra a pályamunkát a szerző és konzulens neveinek feltüntetése nélkül, anonim változatban, **jeligével ellátva** szükséges beadni. A fedőlap mintát lásd a dokumentum alján (1. függelék).

**2. A pályamunka tartalmi követelményei:**

Az ITDK-ra benevezett valamennyi pályamunka plágiumellenőrzésen megy keresztül, a plágiumvizsgálat eredményét a bírálók áttekintik. Külön felhívjuk a nevezők figyelmét arra, hogy a plágium semmilyen formában nem megengedett, hivatkozás nélkül a saját alkotások sem idézhetőek (önplágium tilalma). A szerzői jogokat bizonyítottan sértő pályaműveket az KTDT kizárja az ITDK-ról.

**3. A pályamunka formai követelményei:**

Azok a pályamunkák, amelyek nem érik el a meghatározott minimum méretet, vagy meghaladják a maximum méretet, nem fogadhatók el az ITDK-n.

A pályamunkákat **PDF formátumban** kell megküldeni.

A fájl maximum mérete 10 megabájt.

Általános formai kritériumok:

* Betűtípus: Times New Roman;
* Betűméret: 12;
* Sortáv: 1,5;
* Margó: körben 2,5 cm.

Általános kritérium a dolgozatok struktúrájára vonatkozóan:

* Borítólap;
* Tartalomjegyzék;
* Bevezetés;
* A dolgozat fejezetei (a fejezetszámozás nem definiált, de legyen egyértelmű);
* Összegzés, a dolgozat eredményeinek bemutatása;
* Felhasznált irodalom (csak a hivatkozott források megjelenítése lehetséges);
* Mellékletek;
* Függelékek.

Terjedelmi kritériumok:

**A dolgozat minimum oldalszáma**: **angol** nyelvű pályamű esetén **18 oldal**, **magyar** nyelvű pályamű esetén **30 oldal.**

**A dolgozat maximum oldalszáma: angol** nyelvű pályamű esetén **40 oldal**, **magyar** nyelvű pályamű esetén **100 oldal.**

A megadott oldalszámokba beleértendő minden borítólap, melléklet, függelék, irodalomjegyzék stb. is.

A minimum és maximum oldalszámot a KTDT a megküldés után ellenőrzi.

Kiegészítő dokumentum küldése nem engedélyezett.

Hivatkozások módja: A szakterületnek megfelelő módon.

**5. A rezümére vonatkozó szabályok:**

A rezümé nyelve: magyar ÉS angol, nem magyar anyanyelvű hallgatók esetében kizárólag angol.

A rezümé mérete: nyelvenként minimum 2000 és legfeljebb 2500 karakter.

**A rezümén belül, rövid összefoglalásban (kb. 500 karakter) meg kell jeleníteni a hallgató saját magának tulajdonított eredményeit.**

1. sz. függelék (a pályamű borítólapjának mintája):

Nemzeti Közszolgálati Egyetem

Hadtudományi és Honvédtisztképző Kar

Intézményi Tudományos Diákköri Konferencia

**DOLGOZAT CÍME**

*(félkövér, Times New Roman, 20 pt., középre igazítva)*

 JELIGE:

20XX.